Polimeerklei-projekte: Abstrakte blomstaaf
Millefiori-kleistawe is klein kunswerkies met fyn detail wat stap vir stap gevorm word. Die tegniek het sy oorsprong in glaswerk waar glasblasers gekleurde stukkies glas vorm tot pragtige fyn blommetjies. Die millefiori-tegniek is meer onlangs op polimeerklei toegepas. Die klei is vormbaar sonder dat dit herhaaldelik verhit hoef te word, dus is dit heelwat makliker om die fyn millefiori-patrone met klei te maak as met glas.
Polimeerklei-projekte: Antieke blomhangertjie
Die klassieke eenvoud van hierdie hangertjie maak daarvan iets besonders. Dit is baie fyn en vroulik en met die natuurlike aardse kleure geskik om by amper enigiets te kan dra.
Polimeerklei-projekte: Bonkig maar lig
Omdat polimeer klei in sulke mooi helder kleure beskikbaar is, is dit logies dat mens iets bonkig en kleuryk daarmee sou wou maak. Bonkige kleikrale is egter swaar en om dit te bowe te kom, kan jy ligte houtkrale met klei oortrek.
Dit is baie bevredigend om ’n mooi kleistaaf te maak. Jy kan van die heel eenvoudigste tot die fynste millefiori-stawe maak.
Polimeerklei-projekte: Deftige drupmatjies
Hierdie drupmatjies is lekker vinnig om te maak en omdat jy regtig nie eintlik ’n fout kan maak nie, kan dit handig te pas kom as jy vinnig vir iemand ’n spesiale geskenk wil maak. Die voorbeeld is met swart op houtdrupmatjies gedoen. Dit lyk ook baie treffend as jy glasdrupmatjies gebruik en dan wit in plaas van swart klei gebruik.
Polimeerklei-projekte: Elegante roos-fotoraam
Die meeste huise pronk met foto’s wat op die een of ander manier ten toon gestel word. Deesdae is foto’s in ’n verskeidenheid fotorame wat by mekaar staan baie gewild. Maak gerus hierdie elegante raam om jou versameling aan te vul.
Polimeerklei-projekte: Geometriese snoer
Dit is weereens die mooi helder kleure van die klei wat hierdie nekstuk geïnspireer het. Hierdie kleure is egter eie aan Afrika, daarom is die motiewe strak met reguit lyne wat sterk herinner aan Afrika-kuns.
Polimeerklei-projekte: Gestringde fotoraam
Hierdie eenvoudige strepiesraam is baie treffend juis omdat dit so eenvoudig is. Dit is ook baie maklik om te maak. Ongelukkig sal jy baie sukkel om dié raam te maak as jy nie ’n kleipistool het nie.
Klei wat in die donker glim, kan groot pret verskaf wanneer jou kind se kamerlig saans afgeskakel word. Die klei glim vir ’n hele rukkie – moontlik tot jou kind aan die slaap raak. Jy kan die bewer maak of ’n hele klompie sterre en mane uit die klei druk en oral in jou kind se kamer vasplak.
Polimeerklei-projekte: Halssnoer met silwer hangstuk
Dié silwer hangstuk het dadelik my oog gevang in die kralewinkel. Ek het gedink dat dit goed sal werk om ’n baie subtiele en sagte hanger met polimeerklei te maak, maar ook ’n helderder hanger. Dit kan ook baie treffend wees as jy elke gaatjie van die hanger met ’n ander kleur vul.
Polimeerklei-projekte: Halssnoer van reënboog-droplekkers
Die naam van die halssnoer sê alles. Omdat die klei sulke mooi helder kleure het, lyk die string krale soos die ware Jakob! Dra dit by wit en jy sal dadelik die oog vang.
Polimeerklei-projekte: Helderkleurige sleutelhouers
Ek bied gereeld handwerk vir kinders aan en die maak van die sleutelringe is altyd gewild. Dit is maklik genoeg en hulle gaan huis toe met ’n oulike geskenk vir iemand. Ek gee gewoonlik vir elke kind twee kwartblokkies klei in verskillende kleure. Hulle werk sommer vinnig met maatjies saam en ruil klein stukkies klei uit om meer as twee kleure te hê.
Ek het die houtboksie waarin ek al my kalligrafiepenne en ink bêre ’n nuwe baadjie van klei gegee en ek is regtig beïndruk met die eindproduk. Dit het my sommer van voor af begeester om die pen op te neem en te skryf! Versier enige onthouboksie volgens jou eie smaak.
Polimeerklei-projekte: Klei-kunswerkie op silwerdoek
Wanneer jy twee of meer kleure polimeerklei meng, is die resultaat telkens ’n verrassing en nooit twee keer na mekaar identies nie. Jy kan met verf probeer om ’n soortgelyke kunswerk te skep, maar die klei het ’n spesifieke bekoring wat jy nie met ’n verfkwas kan skep nie.
Polimeerklei-projekte: Kleiversierde kleipotjies
Ek het hierdie kleipotjies baie jare gelede reeds gekoop en geweet ek sal eendag iets daarmee kan doen. Klein vetplantjies vertoon pragtig in die potjies wat saam ’n interessante fokuspunt kan vorm.
Ek het heerlik pret gehad terwyl ek hierdie knope gemaak het! Knope kan funksioneel óf dekoratief of albei wees. Wanneer jy knope vir kledingstukke maak, moet jy die volgende in gedagte hou. Die knope kan in ’n wasmasjien gewas word, mits die temperatuur nie te hoog is nie. Moet nooit kledingstukke met polimeerkleiknope in ’n tuimeldroër plaas nie.
Polimeerklei-projekte: Kolstaaf met twee kleure
Polimeerklei-projekte: Laslap-armband en oorbelle
Polimeerklei-projekte: Millefiori-blomhalssnoer en armband
Die millefiori-stawe wat in die eerste deel van die boek bespreek is, kan vir ’n verskeidenheid projekte aangewend word. Hier werk dit uitstekend vir juwele. Die vindings pas goed by die millefiori-staaf.
Die organza wat bo-oor die plat kleikraal gebak word, gee dit ’n interessante nuwe dimensie. Probeer dit met verskillende kleure om die effek te verander.
Polimeerklei-projekte: Notaboek en besigheidskaarthouer
Hierdie stel sal ’n besondere geskenk wees vir iemand spesiaal. Jy kan dit verpersoonlik deur die ontvanger se naam in die klei af te druk voordat dit gebak word. Ek het ’n notaboek gebruik met ’n aluminiumvoorkant wat aan die boekie vasgeskroef word. Gebruik enigiets wat die baktemperatuur kan weerstaan.